ZAPISNIK
sa 4. sjednice Vijeća Mjesnog odbora „Matko Laginja“ održane 23. rujna 2021.

4. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
2. Ivan Špoljarić -potpredsjednik
3. Petra Rodik -član
4. Ivan Balen-član
5. Tin Špirić- član.

DNEVNI RED:
[bookmark: _Hlk83575041][bookmark: _Hlk80467647]1. Prijedlog Odluke o izmjenama i dopunama Odluke o nerazvrstanim cestama-davanje mišljenja
2. Izvješće s koordinacije Gradske četvrti Donji  Grad   
3. Korištenje prostora MO M. Laginja
4. Razno
Dnevni red je jednoglasno prihvaćen i dopunjen sa sljedećom točkom dnevnog reda:
5. Donošenje odluke o postavljanju stola i klupa u parkiću kod Vitićevog nebodera.
Prelazi se  na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.

AD 1 . Prijedlog Odluke o izmjenama i dopunama Odluke o nerazvrstanim cestama-davanje mišljenja
[bookmark: _Hlk80437285]Predsjednica iznosi točku dnevnog reda Prijedlog Odluke o izmjenama i dopunama Odluke o nerazvrstanim cestama-davanje mišljenja.
Nakon rasprave i glasanja, Vijeće jednoglasno donosi sljedeći 
ZAKLJUČAK
O davanju mišljenja na Prijedlog odluke o izmjenama i dopunama Odluke o nerazvrstanim cestama.
[bookmark: _Hlk80438487]Vijeće MO Matko Laginja daje pozitivno mišljenje na prijedlog.


AD 2.  Izvješće s koordinacije Gradske četvrti Donji  Grad   
Predsjednica iznosi točku dnevnog reda sa sastanka koordinacije Gradske četvrti Donji  Grad.
Proračun za VGČ Donji Grad se smanjuje za 8 % i sredstva su preraspodijeljena. Gradska skupština se održava 4. tjedan u mjesecu, a sjednice VGČ-a se održavaju neposredno rije, te će se voditi računa da sjednica MO-a bude neposredno prije održavanja sjednice VGČ-a, ukoliko to bude uvijek moguće.
Rečeno je da su prioriteti rada MO-a komunalni problemi i ono što želimo postići u naselju, ti prijedlozi idu dalje na VGČ koje VGČ uvrštava dalje u plan.
Bitno je u mjesecu studenom izraditi Plan komunalnih aktivnosti.
Što se tiče postavljanja česmi, u izradi je idejno rješenje za novi dizajn istih, te treba pričekati sa zahtjevima za postavljanje istIh.  Komunalni problemi mogu se prijaviti na aplikaciji e-redar.
Koordinacija VGČ-a održava se jedanput mjesečno.
Predsjednica riječ daje gosp. Ivanu Špoljariću koji iznosi ideju vijećnika u vezi trovanja štakora u naseljima Grada Zagreba. Ideja je da se deratizacija obavi po blokovima zgrada za što bi se trebali dogovoriti građani i predstavnici suvlasnika. Deratizacija bi trebala biti obavljena u određenom bloku tri puta kako bi imala efekta. Ako bi ovaj pilot projekt zaživio, sustavno bi se riješio problem pojave štakora na području Donje grada, te bi se tako zamišljena deratizacija mogla primjenjivati u cijelom gradu.


AD 3. Korištenje prostora MO M. Laginja
Predsjednica iznosi točku dnevnog reda Korištenje prostora MO M. Laginja.
Pristigli su zahtjevi za korištenje prostora Zagreb je naš i Bridž kluba Dama herc.
Predsjednica predlaže da se odobri korištenje prostora (dvorana) MO Matko Laginja do 31.12.2021. slijedećim korisnicima:
1. Zagreb je naš u terminu :ponedjeljkom od 17,30 do 18,30 sati , 1. utorak u mjesecu, ured
2. Bridž klub Dama herc: petkom  od 11, 00 do 15,00 sati, dvorana
Prijedlog je jednoglasno prihvaćen.
Vijeće jednoglasno donosi
ZAKLJUČAK
Da Zagreb je naš i Bridž klub Dama herc koriste  prostor MO Matko Laginja do 31.12.2021. u sljedećim terminima:
1.Zagreb je naš u terminu :ponedjeljkom od 17,30 do 18,30 sati , 1. utorak u mjesecu, ured
2. Bridž klub Dama herc: petkom  od 11, 00 do 15,00 sati, dvorana.
AD 4. Razno
Predsjednica daje riječ gđi Petri Rodik koja iznosi prisutnima da je jučer održan radni sastanak zaposlenika komunalnog redarstva, na kojem su bile gđa Petra Rodik i gđa Ivana Ivušić.
Gđa Petra je istaknula da je gospodin iznio korisne informacije o načinu rada komunalnog redarstva, podatke o temama i prijava koje najviše muče građane, od kojih se najviše prijava zaprima zbog buke, otpada i kućnih ljubimaca. Dao je kontakt novog komunalnog redara koji će biti zadužen za naše područje, te da stupimo s njim u kontakt kako bismo bili u toku što se događa na terenu. Pitala ga je da li je bilo kakvih prijava u vezi kafića na Vlaškoj ulici koji su na uskom području postavili više stolova radi kojih je teško proći pješačkim dijelom, međutim, komunalni redar je rekao da takvih prijava nije bilo i da za pješake treba ostaviti 1,80 m prostora za prolaz.
Za riječ se javlja gosp. Tin Špirić koji iznosi prisutnima da tražena zaštitna ograda za pješake na uglu Martićeve i Bauerove još uvijek nije postavljena, te apelira na Vijeće Gradske četvrti Donji grad da se ista što prije postavi. Gosp. Špirić je kontaktirao nadležni ured mjesne samouprave i gradsku upravu kako bi se problem postavljanja zaštitne ograde što prije riješio.
Za riječ se javlja gđa Rodik koja iznosi pitanje građanke koju zanima da li se može riješiti pitanje otpada na uglu Vojnovićeve i Zvonimirove, koja tvrdi da kante za otpad strašno smrde i zanima ju da li je moguće vratiti kontejnere.
Predsjednica iznosi prisutnima da će se problem otpada rješavati sustavno na nivou grada.

AD 5. Donošenje odluke o postavljanju stola i klupa u parkiću kod Vitićevog nebodera.
Predsjednica daje riječ gosp. Ivanu Špoljariću koji iznosi prisutnima da je u razgovoru s građanima došao na ideju da se u novouređenom parkiću pored Vitićevog nebodera postave dva stola i za svaki po dvije klupe, kako bi građani bolje mogli koristiti parkić. Sredstva će osigurati Vijeće Gradske četvrti Donji Grad.
Prijedlog je jednoglasno prihvaćen.
Vijeće jednoglasno donosi
ZAKLJUČAK
Da se u parkiću pored Vitićevog nebodera postave dva stola i za svaki po dvije klupe.






Zapisnik sačinila:
Ivana Ivušić, v.r.	
	                                                                        
Predsjednica  Vijeća Mjesnog odbora
„Matko Laginja“

Ivana Ivušić, v.r.

Zagreb, 23. rujna 2021.			      
